Մորտալ Կոմբատ 2

**«Մորտալ Կոմբատ 2»** (), մարտարվեստի մասին ամերիկյան ֆիլմ, որը նկարահանվել է Սայմոն Մաքքուեյդի կողմից, իսկ սցենարիստը Ջերեմի Սլեյթերն է։ Հիմնված է համանուն խաղաշարի վրա և հանդիսանում է 2021 թվականի «Mortal Kombat» ֆիլմի շարունակությունը։ Ֆիլմում նկարահանվել են Լյուիս Թանը, Ջեսիկա ՄաքՆեմին, Թադանոբու Ասանոն, Մեհքադ Բրուքսը, Լուդի Լինը, Չին Հանը, Ջո Տասլիմը, Հիրոյուկի Սանադան, Կարլ Ուրբանը, Տատի Գաբրիելլան և Ադելին Ռուդոլֆը։ Նկարահանումները սկսվել են Ավստրալիայում 2023 թվականի հունիսին։

## Դերերում
* Լյուիս Թան՝ Քոուլ Յանգ
* Ջեսիկա ՄաքՆեմի՝ Սոնյա Բլեյդ
* Մեհքադ Բրուքս՝ Ջեքս
* Ջոշ Լոուսոն՝ Կանո
* Տադանոբու Ասանո՝ Ռայդեն
* Լուդի Լին՝ Լյու Կանգ
* Չին Հան՝ Շան Ցուն
* Ջո Տասլիմ՝ Բի-Հան / Նուբ Սայբոտ
* Հիրոյուկի Սանադա՝ Կարիճ
* Կարլ Ուրբան՝ Ջոնի Քեյջ
* Տատի Գաբրիելլա՝ Ջեյդ
* Ադելին Ռուդոլֆ՝ Կիտանա
* Մարտին Ֆորդ՝ Շաո Կան
* Դեսմոնդ Չիամ՝ Ջերոդ թագավոր
* Անա Նգուեն՝ Սինդել
* Դեյմոն Հերիման՝ Քուան Չի
* Մաքս Հուանգ՝ Կունգ Լաո

## Արտադրություն
### Զարգացում
2021 թվականի ապրիլին` Mortal Kombat-ի թողարկումից հետո, դերասան Ջո Տասլիմը հայտարարել է, որ պայմանագիր է ստորագրել՝ նկարահանվելու ևս չորս Mortal Kombat ֆիլմերում, եթե Warner Bros. Pictures-ը որոշում կայացնի ստեղծել նոր ֆիլմաշար։

Ռեժիսոր Սայմոն Մաքուեյդը հայտարարել է, որ պատրաստ է շարունակություն ստեղծել, եթե իրեն դուր գա սցենարը։ Mortal Kombat ֆիլմի թողարկումից հետո տված հարցազրույցում Մաքքուեյդը խոստովանել է, որ չի ընդգրկել Ջոնի Քեյջին առաջին ֆիլմում, քանի որ Քեյջն իր կարծիքով չափազանց «հսկայական անհատականություն» է և նրա կերպարը՝ ինչպես Կիտանայի կերպարը կարելի է ուսումնասիրել հետագա ֆիլմերում։

2022 թվականի հունվարին հայտնի է դարձել, որ Mortal Kombat 2 ֆիլմը մշակման փուլում է և սցենարիստ է նշանակվել Ջերեմի Սլեյթերը։ Նույն թվականի մայիսին Սլեյթերը հայտարարել է, որ Ջոնի Քեյջը նկարահանվելու է ֆիլմում։

2022 թվականի հուլիսին ֆիլմը կանաչ լույս է ստացել New Line-ից արտադրությունը սկսելու համար և Սայմոն Մաքքուեյդը պաշտոնապես հաստատվել է որպես ռեժիսոր։

### Քասթինգ
2023 թվականի մայիսին հայտնի է դարձել, որ Տատի Գաբրիելլան կատարելու է Ջեյդի դերը, իսկ Կարլ Ուրբանը կկատարի Ջոնի Քեյջի դերը։ Ջեսիկա ՄաքՆեյմին և Ջոշ Լոուսոնը հանդես են եկել Սոնյա Բլեյդի և Կանոյի դերերում։ Ավելի ուշ այդ ամսում Ադելին Ռուդոլֆին ընտրել են Կիտանայի դերում։ 2023 թվականի հունիսին հայտարարվել է, որ Մարտին Ֆորդը, Դեսմոնդ Չիամը, Անա Նգուենը և Դեյմոն Հերիմանը մարմնավորել են Շաո Կանին, Ջերոդ թագավորին, թագուհի Սինդելին և Քուան Չիին։ Հերիմանը նախկինում հնչյունավորել է Կաբալի դերը՝ 2021 թվականի Mortal Kombat ֆիլմում։ Ավելի ուշ այդ ամսում Մաքս Հուանգը հաստատվել է Կունգ Լաոյի դերում։

### Նկարահանումներ
Նկարահանումները սկսվել են 2023 թվականի հունիսի 22-ին՝ Ավստրալիայի Գոլդ Քոստ քաղաքի Village Roadshow ստուդիայում։ Օպերատորը Սթիվեն Ուինդոնն է։ Ակնկալվում էր, որ դրանք կտևեն մինչև 2023 թվականի սեպտեմբեր ամիսը։ Նկարահանումները դադարեցվել են դերասանների SAG-AFTRA միության գործադուլի պատճառով։ 2023 թվականի նոյեմբերին՝ գործադուլի ավարտից հետո, նկարահանումները վերսկսվել են։

## Ծանոթագրություններ

## Արտաքին հղումներ

* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2024 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Մարտաֆիլմեր
Կատեգորիա:Նյու Լայն Սինեմայի ֆիլմեր